 Kulanka lagu daah-furay qorshaha qaran ee lagu hagi doono waaxda garsoorka ee dalka, ayaa waxa ka qayb-galay madaxweynaha Jamhuuriyadda Somaliland, Mudane Muuse Biixi Cabdi, guddoomiyaha maxkamadda sare, garyaqaan Aadan Xaaji Cali Axmed, wasiirka caddaaladda, Cabdiqani Maxamuud Caateeye, wasiirka horumarinta beeraha, Mudane, Axmed Muumin Seed, xeer ilaaliyaha guud, Mudane Xasan Axmed Aadan, khubaro ka socotay mac-hadka tabobarka shaqaalaha dawladda oo uu hoggaaminayo gudoomiyaha hayadda shaqaalaha dawladda, Mudane Sharmaake Axmed Muxumed, madax ka socotay hayadaha ay bahda caddaaladda wada-shaqaynta leeyihiin, madaxda ururrada bulshada, xubno katirsan goleyaasha sharci-dejinta qaranka iyo marti-sharaf kale, waxana halkaas lagu falanqeeyey muhiimadda uu qorshahan qaran uu leeyahay iyo sida hufan ee loogu nashqadeeyey tallaabooyin hore loogu marinayo waaxda garsoor ee qaranka. 